De Stoanane Bruck is a weng ejda wia da Dom (1135–1146) und is de easchte stoanane Bruck in gonz Noadeiropa. Drum hoaßt's aa oafoch neda "Stoanane Bruck" wei's wias baud worn is, sunst niagnds a stoanane Bruck iwa de Doana gem hod. Domid's bessa hoit, hod ma seinazeit an Hauffa oachane Baamstämm in'd Doana eineghaud, und dodraf steht de Bruck. S' meisde Gejd zan Baun fia de Bruck hom de Rengschbuaga Kaufleit gem, wei de aa an greßdn Nutzn vo da Bruck ghod hom. Domois hom vui vom ochtn Wejdwunda g´redt. An gonzn Hauffa Sogn, Mährn und Gschichtn rankn se um an Dom und de Stoanane Bruck.